Junts per Catalunya (partíu políticu)

**Junts** o **Junts per Catalunya** (n'asturianu, *Xuntos* y *Xuntos por Cataluña*) ye un partíu políticu catalán que ñaz d'una dixebra na coalición Junts per Catalunya col Partíu Demócrata Européu Catalán (PDeCat). Ye una organización catalanista de calter independentista creada pol expresidente de la Xeneralidá de Cataluña, Carles Puigdemont.

## Historia

#### Entamu
Dempués de la dixebra de CiU ente Converxencia Democrática de Cataluña (CDC) y Xunión Democrática de Cataluña (XDC) en xunu de 2015, Converxencia Democrática pasará a formar parte de la Coalición Junts pel Sí al costáu de dellos partíos catalanes (ente los cualos destaca Esquerra Republicana) pa concurrir a les eleiciones autonómiques de setiembre de 2015.

Darréu, en xunetu de 2016, los simpatizantes de Converxencia Democrática de Cataluña van decidir acabar cola actividá política del partíu, impulsando la formación del nuevu Partit Demòcrata Europeu Català (PDeCat) nesi mesmu mes. Non obstante, la vieya CDC va siguir existiendo a nivel formal, pasando la CDC y el nuevu PDeCat a conformar la Coalició Junts per Catalunya, que participará nes eleiciones al Parllamentu de Cataluña de 2017.

Finalmente, el 11 de xunetu de 2018, se rexistra nel Rexistru de Partíos Políticos del Ministeriu del Interior a *Junts per Catalunya* como un partíu políticu, con sede na Rambla de Cataluña y baxo la presidencia de Laia Canet. De manera paralela, nesi mesmu xunetu de 2018, l'espaciu más próximu al expresidente Carles Puigdemont (viviendo en Bélxica dende 2017) decide impulsar el nuevu partíu de la Crida Nacional per la República (CNxR) cola finalidá d'atorgar una nueva alternativa a la causa independentista.

### Dixebra y primer Congresu de fundación (2020)
En xunetu de 2020, les negociaciones ente l'espaciu más próximu al expresidente Puigdemont (CNxR) y el PDeCAT amuesen la necesidá de reestructurar l'espaciu políticu de la Coalición JxCat. Mientres que'l PDeCAT apostaba pola continuación del modelu de coalición, calteniendo al PDeCat como partíu de centru-derecha independiente, l'entornu de Puigdemont apuesta pola creación d'un nuevu partíu políticu unificáu más progresista y unilateralista.

A consecuencia de la dificultá, l'entorn de Puigdemont faise col mandu del partíu políticu rexistráu, camudando tanto la so sede (de la Rambla de Cataluña a l'Avenida Diagonal) como la so presidencia, que va cayer en manes de Carles Valls (alcalde de Balenyà, cercanu a Puigdemont). Esta aición va ser criticada fondamente pol PDeCAT, que consideraba al partiy "Junts per Catalunya" como una marca de la so propiedá.

El 25 de xunetu de 2020 va celebrase un congresu de fundación con una sesión online na cual van participar munchos altos cargos de la coalición JxCat como Marta Madrenas, Elsa Artadi, Laura Borràs, Meritxell Budó o'l mesmu Carles Puigdemont￼￼. Frutu d'esti procesu, el partíu va anovar la so Executiva llanzando una consulta pela rede a los sos simpatizantes, resultando escoyíu a Carles Puigdemont como presidente'l partíu (col 99,3% de los votos), y Jordi Sànchez como'l so secretariu xeneral (col 94,2% de los votos).

## Resultaos eleutorales

## Ver tamién
* Quim Torra
* Junts per Catalunya (coalición)

## Referencies